جمهور باشقانلیغی سؤزچوسو ایبراهیم کالین ایستانبول-دا امریکا‌نین میللی تهلوکه‌سیزلیک مسئله‌لری دانیشمانی جیک سالیوان ایله گؤروشوب.
گؤروشده تورکیه-امریکا سیاسی و اقتصادی علاقه‌لری، ساوونما صنایع سینده امکداش‌لیق ساحه‌لری، روسیانین 24 فوریه‌ده محاربه اعلان ائتدیگی اوکراینا‌داکی وضعیت، سوئد-فینلاندیانین ناتو-یا عضولوک پروسه لری، اگه و آغ دنیزینده‌کی اینکیشاف‌لار و گونئی قافقاز، او جمله‌دن بولگه‌سل مسئله‌لر موذاکیره ائدیلیب..
ایکی اؤلکه آراسیندا ایستراتژی مکانیزمین حیاتا کئچیریلمه‌سی ایله اورتاق ماراق‌لار اساسیندا امکداش‌لیق ساحه‌لری‌نین آرتیریلماسی گؤزلنتی‌لری ایفاده ائدیلیب.
تورکیه-نین اف-16 طلبی ایله باغلی پروسه‌نین باشا چاتدیریلماسی‌نین ایکی اؤلکه‌نین ایستراتژی ماراق‌لارینا خیدمت ائدجگی وورغولانیب.
گؤروشده تورکیه-نین ناتو-داکی اساس رولو وورغولانیب، متفیق‌لرین عمومی تهلوکه‌سیزلیک ریسک‌لرینه و بوتون ترور تهدیدلرینه قارشی دایانیشما ایچینده حرکت ائتمه‌لری دیله گتیریلیب.
تورکیه-نین اگه و آغ دنیزی مسئله‌لرینده حقوق و ماراق لارینی قوروماق‌دان چکینمه‌یه‌جگی وورغولاندیقدا، یونانیستانین تجاووزکار و قانون‌سوز حرکت‌لری‌نین قبول ائدیلمز اولدوغو بیلدیریلیب.
قلوبال تهلوکه‌سیزلیک و ثابت‌لیگی تهدید ائدن اوکراینادا حادثه‌لرین اولوسلار آراسی حقوق نورما‌لاری اساسیندا دایاندیریلماسی اوچون دیپلوماتیک سعی‌لرین گؤستریلمه‌سی‌نین واجیب‌لیگی وورغولانیب.
